Θέρμες του Κωνσταντίνου

Οι Θέρμες του Κωνσταντίνου ή Θέρμες του Βορρά είναι ρωμαϊκά λουτρά του 4ου αιώνα, τα οποία ευρίσκονται στην Αρλ της Γαλλίας.

Ιστορία 
Οι συγκεκριμένες θέρμες ανεγέρθηκαν στις αρχές του 4ου αιώνα, όταν ο Αυτοκράτορας Κωνσταντίνος διέμενε στην Αρελάτη. Γνωστές κατά την διάρκεια του Μεσαίωνα ως « Palais de la Trouille », θεωρούνταν παραδοσιακά, εσφαλμένα, ως τα ερείπια ενός παλατιού το οποίο ο Αυτοκράτορας Κωνσταντίνος είχε κατασκευάσει.

Τα ερείπια των θερμών έχουν κατηγοριοποιηθεί ως ιστορικό μνημείο μέσω του καταλόγου του 1840, ενώ το ρωμαϊκό τείχος και τα γειτνιάζοντα υπόγεια κατηγοριοποιήθηκαν το 1922.

Περιγραφή 
Οι Θέρμες του Βορρά (Θέρμες του Κωνσταντίνου) συγκαταλέγονται μεταξύ των καλύτερα διατηρημένων της Γαλλίας, μαζί με τις Θέρμες του Κλυνί στο Παρίσι. Οι θέρμες άρχισαν μερικώς να ανασκάπτονται μετά τον 19ο αιώνα.

Τα ορατά, σήμερα, ερείπια αντιστοιχούν στο caldarium, με θερμαινόμενα υπερυψωμένα δάπεδα (υπόκαυστο), ενώ διέθετε τρεις δεξαμενές (solia). Δύο εξ αυτών ήταν ορθογωνικού σχήματος. Η τρίτη, σε μορφή ημικυκλικής αψίδας και φωτιζόμενη από τρία παράθυρα, ενώ καλυπτόταν από έναν θόλο σε μορφή ημιθόλου. Το caldarium επικοινωνούσε με το laconicum ή χαμάμ και το tepidarium ή θερμό λουτρό, το οποίο πλαισιωνόταν στα δυτικά από μία ημικυκλική αψίδα.

Στα υπόλοιπα τμήματα των θερμών, το οποία ευρίσκονται νοτιότερα, δεν έχουν ακόμη ανασκαφεί.

Παραπομπές

Πηγές 
 Marc Heijmans, Jean-Maurice Rouquette et de Claude Sintes, Arles antique, Éditions du Patrimoine, Paris, 2006

Εξωτερικοί Σύνδεσμοι 
 Οι Θέρμες του Κωνσταντίνου στην επίσημη ιστοσελίδα πολιτισμικού περιεχομένου της Αρλ
 Διαδραστική Επίσκεψη των Θερμών του Κωνσταντίνου: επιλέξτε "Les Thermes de Constantin"
 Αρχαιολογική αναφορά: διαγνωστικό, έρευνες, ανακαίνιση των Θερμών του Κωνσταντίνου της Αρλ, από τον Φρεντερίκ Ρενώ, 2007

Ρωμαϊκές θέρμες στη Γαλλία
Ιστορικά μνημεία στη Γαλλία
Μνημεία Παγκόσμιας Κληρονομιάς στη Γαλλία